
न्हापां पिदंगु- १००० ग्‌ 


H- १०|- तका 


थाकू- नेपाल प्रेस, शुक्रपथ, काठमाडौं । 
फोन1 २२ १० ३२ 


घाप 


चोन देशय्‌ चिनियातयगु इतिहासया छगू त:घंगु विशेषता 
बः इमिगु इतिहासाय जुडुपिनिगु व आारादार काजीपिनिगु जावनोया 
ख दुथ्याका तःथ, घम, सम्क्रति, कला शिक्षा, जान विज्ञान आदिया 
Taq उल्लेखनीय सेवा याना: योगदान विवावोंपि आचार्य, वुद्धि- 
जीवी, कलाकार, विज्ञानविद्‌ थे जा.पि विशिष्ट गुण य प्रतिमा 
दुपि मनूतय्‌ग जीवनी नं दुथ्याकातेगु । खे थन्तिजक नं ममु, इमिगु 
इतिहासय्‌ चीनय्‌ वया: उल्लेखनीय सवा याना: योगदान व्यूपि 
विदेशीतय्‌गु जीवनी नापं दुथ्याकातेःगु जुयाच्वन । रोगु देशयागु 
इतिहासय्‌ धाःसा थुजोगु विशेषता ल्वोके थाकु । अके नेपालय्‌ बोड 
धम दशन व सस्क्रतिया क्षत्रय उल्लेखनीय योगदान वियाबोंपि 
विद्ठान्‌, आचार्य, कलाकारतयग जी वनी स्वये साप आपुल, गनं गनं 
नांसम्म न्ह्यथनात:गु लुयावए. तर पूवयः जीवनो वियात:गु दमखु ¦ 
q qq नेपा:यागु वोऽ धरम व॒ गंस्प्रतिः५ विकास क्रमयागु 
इतिहास ररा व अपुरो ज॒यान्वंगु जुल । 


थनो ७०८ दें : द्यःयागु नेपा:यागु वोद्ध धर्मं दशन व कला 
संस्कृतियागु विकास क्रम व प्रसारयागु खें सीके थ्वीके माल धा:सा, 
फोसं चोन देकाया यूआन वंशयागु इतिहास, खण्ड २०३ पुइक: वनेमा: । 
ar धा:सानि, उको चीन देशया Tom Gag महानगरीस 
इवेतचत्य व॒ ञ्वेतचत्य महाविहार दयेकहा नेपाली कलाकार 
अरनिकोयागु जीवनी व क्रतियागु विवरण पूवंक च्वयात:गु दु, अथे 
हे हानं अरनिकोयागु समाधिस्यलस न्वथात:गु शिलालेखय्‌ नं नेपाभि 
कलाकार श्वरनिकोयागु पारिवारिक जीवन व कृतित्वयागु पूवक 


घल: कियात:गु जुल ?८ । कोयाय्‌ घाःसा थन थृजोगु पूर्वंक च्वयात Y 
जीवनी सुयागु नं प्राप्त मजू । 
अन्यथा, ळीसं 'श्रीमान्‌ वभूव व॒पदेव इति प्रतोतो 
राजोत्तम सुगत शासन पक्षपाती” (सुगत अर्थात भगवान्‌ त्रुद्धघागु 
घर्मं शासनयात थ: नाला: कःघाना:, जुञपिमध्ये नंश्चप्ठ जुया- 
बिज्या:हा वषदेव uga gg) घगु उपाधि छायपा mama 
बपदेव जुजु (न्यागूगु शताव्दीयाह्ा मानदेव जुजुया तापाआजु) 
यागु संक्षिप्त जीवनो ल्वीके फुगु जशा नेपा:यागु स्वंगूगु अथवा 
प्यंगूगु शताब्दी पाखेयागु बौद्ध धमे दशन व संस्क्रतियागु सुवणमय 
इतिहास सत्य सावित जुइगु । 
व्वहे परिप्रेक्यय्‌ यलया वोधि परिषद्यागु ग्वसा:कर्थं फी 
थाय्यापि नांदंवि बौद्ध विहान, आचाय, कलाकारपिनिगु जीवनो 
THT ZY BA IE जगु ख: । थ्व हे सन्द्भय्‌ पं. वद्य आशा- 
काजी वज्त्राचार्यजुयागु जीवनीया छत्वाचा सें, नांग श्व वः्चाघंगु 
सफ न्ह्यथनेगु कुत: जुल । अल्प समयस saat: पिकायेमाःग सफ 
ante थुकी आपनं त्वोफ्यूग खें दनी । अथे नं गुलपं तयेथे गुलिनं 
शुको सें दुथ्याके फत उक नेपा:यागु बौद्ध घम ददन व संस्कति 
विषयक समकालीन इतिहास सोकेत थ्वोकेत छुं मतिचासां अभावपूति 
याइ घयागु आशा दु । फीसं थथे हे मेमेर्षि वौद्ध विद्वान्‌, आचार्य 
वुद्धिजीवो, कलाकारतयूगु जीवनो sasi jèn न्ह्याक्रावं 
यंकेमाला च्वंगु दु । थथे जुल कि हे आपलं एतिहासिक लिघंसा खं 
x स्ववाविण्याहे जि पिकथाग निगु सफ 
१. नेयालया राष्ट्रिय बिभति कलाकार भरनिकोया 
इवेत अत्य ( महाकाव्य ) 
प्रमुख वितरक- नेपाल भाता परिषद 
२. कलाकार अरनिको 

(जीवनी ब रृतित्य) 

वि.सं. २०४४बा “राष्ट्रिय पुस्तक प्रव्शमी''स प्रथम पुरस्कार प्राप्त 

प्रमुख वितरक-साझा प्रकाशन 


(w) 


TAT gar: sera az no Dina तस्सके आवश्यकता 
जुयाच्वंग जुल । मूख ला च्वय्‌ हे न्ह्ययन धुन, हानं छक थन लिसा- 
काये । चीन महादेशया युआन ama, zagaa saara: 
नेपा:मि कलाकार अरनिकोयाग जीवनी प्रकाशय बर्मलितिनि, श्री 
५ या सरकार, हुलाक सेवा विभागं २०२६ साल वंशाख १ गते 
नेपा:मि कलाकार अरनिको व वं दयेक्‌ग उवेतचत्य अङ्कित हुलाक 
टिकट पिकयाः: अन्तर्राष्ट्रिय शेत्रय्‌ घ्रचार याना ब्यूग॒ जुल । थथे हे 
श्री या सरकारं 'अरनिक्ो' यात नपा:या राष्ट्रिय विभूतितयग 
ऊवलय्‌ नं दु्याकग जुल, हान काठमाडौ-कोदारी राजमागया नां 
दे "अरनिको राजमारगे' घवा: छनाव्यूग AA, To | 


अन्त्ये थ्व सफू च्वयेग ज्याय्‌ ग्वाहालि ब्यूपि घमपासाषि 
ह:खाया लोकबहादुर शाक्य, थनाया पं० हेमराज शावथ, बांसबारी 
सल्लाघारीया केशर लाल, वस्त्र होटेल कलामण्डपया राजेन्द्र श्रेष्ठ व 
मेमेपि सहयोगी पासापिन्त आपलं सुभाय्‌ देछानाच्वना, अने गनं गनं 
cad जुयाच्वंसा क्षमा फ्यनाच्चना । 


यल) बखुवाहा: सत्यमोहन जोशी 


ने. सं. ११११, यलपळ्जरां 


(+) 


ws 


AT 


> 


नेपा:या az पुस्तायापि मनृत थःपिनिगृ च्बन्त्यानाच्वंग्‌ 
परम्परागत मान्यता व संस्कतिनाप कन्‌ुकन्‌ अपरिचित जुजु वना- 
च्वंग दु घडग॒ मनुभव छं द न्ह्य:निस हे झो मध्ये आपासिनं याना- 
वयाच्वंगु दु । व्व खय्‌ नेपा:या वुद्धिजीबोवग इलय्‌ हे घ्यान मबिल 
धाःसा, आः बइग्‌ न्ह पुस्ताया मनूतयूगु जीववय्‌ थ:पिनिगु ऐतिहा- 
सिक गोरवयात याउँक हे अनभिज्ञ (ह्ममस्यू थे) याना बिइफु । 
उग स्थिति वइवबलय्‌ न्हुगु पुस्ताया Aaa छगू आरोपित कृत्रिम 
जीवन हनेमालेगुली करंक्धनाच्वंवनो । अक, ळीसं विचा: यायेमाल 
कि थुज्व:गु सांस्कृतिक हासयात इलय्‌ हे पनेत छगू लवू लुडकेमाल । 
युकियागु लागि कीसँ कीगु परम्परायत शिक्षायात नं न्हापां समुचित 
स्थान बीगु स्वयेमाल थथे जुलकि छो da थःपिनिगु विशाल 
परम्परायागु गोरव अनुभव यायेफइ, अले न्हूगु युगय्‌ थोंकम्हे बोगु 
शिक्षामा ल्यूल्यू, तुलनात्मक व समीक्षात्मक अध्ययन यानाः 
थःपिनिगु परम्परायागु श्रेष्ठतायात घ: नानेक । 





(७) 


न्हयख 


बाधि प्रकाशन केन्द्र बौद्ध घर्म दर्शन सम्बन्धी गुलि नं 
च्वन्ह्या:गु ज्याळवः न्ह्याकाबयाच्चगु स्रः व सकल कल्याण- 
मित्रजनपिन्त बिदित हे जुयाच्वंगु दू धायेमाल । केन्द्रया पाखे 
न्ह्याकगु धर्मदेशनाया ज्याळबलय्‌ पं. दिव्यवस्त्र बज््राचायंजु' ने. सं. 
११०३ अनला पुन्हीनिसे ने. सं. ११०४ थिलाय्व १३ तक आचाय 
शान्तिदेव कृत 'बोधिचर्यावतार' यागु व्याख्या यानाबिज्यात, हानं 
वसपोल हे ने. सं. ११०६ तछलाथ्व ७ कुन्टु आचाय नागाजु न कृत 
प्रतीत्यसमुत्पाद हृदयकारिकायागु व्याख्या, ने. सं. ११०६ गु लाथ्व 
३० कुष्हु 'प्रज्ञापारमिता विषयक व्याख्या यावाबिज्यात । थथ हे 
घश्च से लोसांग ळ्याम्पा लामाजुपाखे ने.सं. ११०४ थिलागा स्वन्हु- 
तक प्रज्ञापारमिता विपयक धरमंदेहाना, हानं बसपोलया पाखे हे 
वि. सं. २०४१ फागुन u faa azs लामा चोंखापाकृत 
'त्रिमूलपथ यागु व्याइा यानाविज्यात । हानं रिम्पोचे छवेकिनिमा 
पाखे ने. सं. ११०८ कळछलाव्व = निस्चें १४ न्हु लक कुनसांलामेख्यालुं 
डोन्दूयागु व्यास्या व धर्मदेशना यानाबिज्यात ॥ 








केन्द्रथागु हे तरवावधानय्‌ ने. सं. ११०६ कउलाथ्थ ७ कुष्हु 
नेपाल भाषां हीकात:गु 'बोिचर्याबतार' ग्रम्थरत्न डलेगु समारोह 
सम्पन्न जुल । थथे हे हानं केष्ट्रया पाखे. ने. सं. १११० ज्यां-पुम्ही 
कुन्हु नेपाल भाषां च्वयात।गु 'कुनसांलामेस्थालु A ग्रन्थ रत्य 
विमोचनया त्यूल्यू, हनेषह:हा ज्ञान भिक्षु महाक्षान्ति( राथा सरकार 
यागु इलय्‌ भिक्षु जुल धका; पितिनातःपि ५ ह्य भिक्लुपि मध्ये त्यना- 


अवहा भिक्षु) यात हना-पो यछायेगु ज्याऊव: न॑ न्ह्यात । अनलि 
हानं ने. सं. १११० गुलाथ्व त्रयोदशीकुन्ट्र हिरण्यवण महाविहारय्‌ 
अष्टसाहस्रिका प्रज्ञापार्रमता बिधिपूवक पाठ याका: “नव सूत्र 
ae ay wats विमोचन समारोट्‌ नें मुसम्षन्न जुल । 


नेपाल भाएां ब नेपाली भाषां नं अमूल्यग आधारभूत वद्ध 
ग्रन्थ प्रकादय्‌ हयेगु ज्याय केन्द्रयापाखे थॉतक पिदने थधु कुगु सफूया 
घल: थर्य खा- 


१) 


२) 


रे) 


५) 


६) 


आचारय शान्तिदेव रचित वोधिचर्यावतार 

( झाचार्य प्रज्ञाकरमतियागु टीका सहित) 

मां भाषाय होकाविज्या:हा पं. दिव्यवज्च वज्राचार्य 
लामा चोखापा रचित चिमूल पथ 

मां भाषाय्‌ होकाविज्या:ह्वा भिक्षु सुमति सङ्घ 

आचाय नागाजु न रचित प्रतोत्यसमुत्पाद हृदयकारिका 
मां भाषाय होकाविज्या:ह्वा पं. दिव्यवज्न वजाचार्य 
क्घान्छा लामाजु कनाविज्याःगु 'कुन्‌सांलामेस्यालु 
tz 

मां भाषाय्‌ लिपिबद्ध याना च्वयाविज्या:द्वा पं. बुद्धि- 
राज शाक्य 

सम्पादक-सत्यमोहन जोशी 

क्पान्छ्यालामाजु व डोन्दु लुमंति मुना 
सम्पादक-सत्यभोहन जोशी 

नव सुत्र संग्रह 

(ललितविस्तर, समाधिराज, लख्ावतार, अष्टसाह- 
खिका प्रनापारमिता, गण्उव्यूहू, सद्धर्मपुण्डरीक सूत्र, 
दकञभूमिक सूत्र, सुवर्ण प्रभास व तथागत गुह्यकम्‌) 
नेपाली भाषं च्वयाबिज्या:हा- पं. दिव्यवस्न वज्राचार्य 


(९) 


वोधि प्रकाशन केन्द्रया थो यो ज्याळऊव:, भद्रचरी व प्रज्ञापारामता 
भावना, aao fana भावना आदि थ्यापौल न॑ केन्द्र- 
यापाखे ZAJA EA JFT g 


वौद्ध धमं दशन ब संस्कृतिया क्षत्रय बोधि प्रकाशन केन्द्र 
थौंतक थथे गुलि नं ज्याऊवः न्ह्याका वयाच्चंगु ख: व फुक प्रयोगा- 
त्मक रूपय जक सम्पन्न जुल धायेमाल । यकी वांलाक ज्यायायेत 
ज्यामछिगु आपलं पंगल नं दयेफु । तर आ: २०४६ यागु जन- 
आन्दोलन लिपा, नेपालय्‌ न्हगु ह्यपा वोगुजुल । निर्दलीय व 
संकुचित पञ्चायत व्यवस्थाया थासय्‌ आ:ला बहुदलोय प्रजाशन्त्रया 
gag नं ज्वोश्रु कल । देशायागु सार्वभौमसत्ता हे जनताय्‌ ला:वे 
धुकल । न्हूगु संविधानं नेपालो भाषायात राष्ट्र माषा, अले मेमेगु 
जातिं जनजातितय्‌गु मां भापायात राष्ट्रिय भाषा धका; माष्यता 
प्रदान याये घु कल । अल य्वहे ऊवलम्‌ देशय्‌ दुने व्वल्हनाच्चंगु 
थोथी भाषा, लिपि, धर्म, संस्कृति आदियागु संरक्षण व सम्बद्ध न 
याना यंकेगु स्वतन्त्रता नं प्रदान याये धु कूगु जुल । 


अले देदाय्‌ थये BT MA ay इलय्‌, alfa प्रकादान 
केन्द्र नं थःगु कायेक्षत्रय्‌ न्हगु मोड बिया: न्हूगु आयामय्‌ प्रवेदा 
यायेत न्हापां थःगु सोमित कार्यस (प्रकादनय्‌) जक त:कघनाच्यंगु 
नांयात मकथं न्ट्रगु नं ''वाधि परिषद्‌” घका: छुना: हीकगु जुल, 
बोधि प्रकाशन केन्द्रया ‘aif प्रकादान जक धया: कचा यायेगु नं 
बयछयूगु जुल । थथे घायेबलय्‌ आ: बोधि परिषदं प्राज्ञिक RA 
(Academic Status) AM: mi ARAS थःगु लक्ष्य 
aga दु । नेपा:यागु ate aa ara व संस्कृतियागु सम्दर्मेयू ध्य 
छण्‌ अतिक आवद्यक जुया च्यने धु कूगु पला: लख: । 


(३) 


आ1 बोधि परिषद्यागु मू उद्ंद्यकथं थथ ज्याळष: न्ह्याका- 
यंकेगु जुइ, गथेकि- 


१) 


2) 


३) 


वोद्ध धम ददन संस्कृति सम्वन्धी अन्वेषण अनुमन्धान- 
या SATSA: FART 

वौद्ध ध्म, दशन व संस्कृति राम्वन्धी सजनात्मक 
मौलिक ग्रन्य तथा कृति विकायेग, नापनाप अनूदित 
कृति नं पिकायेग 


राष्ट्रिय व अन्तर्राष्टिय क्षत्रय्‌ समान उद इय दयाच्वंगु 
थो यो वौद्ध सङ्घ, संस्था, प्रना-प्रतिष्ठटान नाप स्वाप 
तया: विचा: आदान प्रदानया ज्याऊवः नह्माकेगु, 
विश्व शान्ति व बिश्व aa aaa sara faa: 
बियेगु । 


बौद्ध धर्म दशन व संस्क्ृतिया क्षेत्रय्‌ उल्लेखनीय सेवा 
या:पि, योगदान afa आचाय, धमंदूत, 
कल्याणमित्र, धर्मभानक, विद्दद्वग, लेखक, कलाकार, 
उपासक व उपासिकापिनिग सम्मान यायेग, मानार्थ 
उपाधि देश्वायेग । 


अले थ्व हे च्वय्‌ न्ह्ययनाग उद्श्‍्यअनुरूप वोधि परिषदं 
यल (ललितपुर) नकबही अथःननो निवासी पं. वेया आझाकाजी 
वज्ञाचार्येजुयागु थुगु व:चाघंगू जीवनी राफू पिकायेगु ग्वसा: भश्वोगु 
जुल । बौद्ध धर्म, दरांन व संस्कृतियागु कत्रय्‌ ता:कालंनिसे हे 
उल्लेखनीय सेवा व योगदान प्रदान यायां वयाच्वनाविज्या:ह्य 
वसपोल पं. वेद्य आशाकाजी वज्ञाचार्यजुयागु व्यक्तित्व व कृतित्य 
qu a थुगू बध्चाघंग सफुति आपलं स्मे उलाक्धगु दु । थौं 
बसपोल निक! ज्याजंकु यायेत्योगु देसय्‌ नं उत्तिक हे क्रियाशील 


(४) 


जुयाथिज्या:गु खने दु । घात्ये धायेगु जुल घा:सा असपोल पं. Yu 
राज आशाकाजी वत्राचायजु- नेपाःया बोद्ध घम दर्शन व 
संस्कृतिया क्षेत्रय्‌ विद्वता व प्रवोणतां जायाच्चंपि मधघ्येयाहा - खहा 
प्रतिसावाली अघिकारी खः । थ्व हे खयात वा:खायेका:. यसया 
alfa परिषद्या सभां वसपोलयागु अमूल्यगु उल्लेखनोय सेवा थ 
धोगदानयागु वदर स्वरूप वसपोलयात 'अवदान रत्न' नांगु उर्पाघ 
gAn fata gT A: | 


ya (ललितपुर) are परिषद्‌ 
ने. सं. ११११ गलाय्व १२ 
(२०४८ माद्र ६) 


(x) 


पं. वद्य श्राशाकाजो वज्त्राचायजुयात यलया बोधि परिचद्या तर्मा 
देछा:गु “झवदान रत्न उपाधियाग प्रशस्ति 
प्रतिलिधि 


Say RANN 


AR, UA त HRS ARES 


नेपालय्‌ प्रचलित जुयाच्वंगु बोद्ध धर्म, दर्शन य 
संस्कृतियागु जोवित परम्परायात च्वन्ह्याकातयेगु ज्याय 
आत्ममर्सापत जुयाः ता:काजंनिसं हे धर्मोपदेश, कयावाचन, 
ब्रतोत्सव क्रिया व अध्यापन कायया क्रम न्ह्याकाः आपलं 
च्वछायेबहःगु सेबा याना विज्या:ह्ा, ययेहे हानं बोद्ध धमं, 
दशन ब संस्कृति विषयक आपलं सफू च्वयाः तथा अनुवाद 
यानाः प्रकाशय हयाबिज्या:हा विशेषतः थोथी अवदानया 
बाखं कनाथंतु अववान साहित्यं मां भाषाया धुक्‌ जायेका 
aa यलया नांदहा बोद्ध विट्ठान्‌, चर्या गोत ब नत्यया 
निर्देशक वस्त्राचायं पं. de आशाकाजीयात वसपोलयागु 
अमूत्यगु उल्लेखनीय जुयाच्वगु सेवा य॒ योगदानयागु कदर 
यासे यलया यावि परिपद्या सभां योया सितिस “अवदान 
रत्न मानाथ उपाधि दुनुगलंनिसं देखा:गु जुल । 

बसपोलयात दिशा किग, बखत स्वगू मड्धल सुख 
प्राप्त जुया च्वनेमा । 


यल (ललितपुर) - बोधि परिवद्‌ 
मिति- ने.सं ११११ गुलाथ्व १२ 
(वि. सं. २०४८ भाद्र ६ गते वहस्पतिबार) 


पं. वेद्य आशाकाजी वजाचायं 


R 


नेपाल संवत्‌ १०२९ (वि.सं. १९६५) कातिक णुक्‍ल द्वितीया 
सोमबार क्तिजापुजाकुन्ट यल (ललितपुर) या नकवहा अधःननीस 
पण्डित व्य आशाकाजी बज्राचायया जन्म जगु A: TANZA 
वोया नां ज्योतिराज, मांया नां राजमाया । 

वसपोलया मचावनेसियागु नां खः 'गणेदा' । अके वसपोल- 
यात 'गणेशराज' A TRY उुयाच्वन । थ्व 'गणेदा' धयागु नां गये 
जुयाच्चंगु घाल घा:सा, वसपोलया मां राजमायाया इहिपा जुयानं 
गुलिखे देंतक मचा मदु खनि । अले ज्योतिराजं सन्तानयागु लागो 
मेदा मिसा हल थःत लिथु हयाबिसँलि, राजमायाया alada 
gg aa तःःथं जुल । छु याय्‌ छु याय जुल । अथनं हरेस छता 
मनसे, सन्तान दतिनिला धइगु आशां, राजमायां गणपति हृदय 
तन्त्रस न्यनातयागु वाखं लुमंकल । अखे त्वालयनतु AS AE 
गणेदयःयागु मङ्गलवार पतिकं सेवायाना: अवसं च्वनेगु यात । थ्व 
छिन्च्याका ल्हाहा दुहा तूयूह्य गणेय: धयाह्या गंप्याखं (मष्टमात्रिका 
शण प्याखं) याह्य हे गणेद्यः जुयाञ्वन । थ्व गर्णे हिसा मयाइह्य, 
य्वें अयूला + mafia जुयाच्वन । ह्याउँहय गणेय: जूगु जूसा हिंसा 
नं याइगु, थ्वं अयूला नं त्वनोगु जुयाच्वन । हानं थ्व तुयूह्ा गणेयः- 
यागु महिमा मेगु नं दुगु जुयाच्वन । थ्व गणेय दोक्षाबीबलय्‌ नं 
पुज्यायेमा:ह्य जुयाच्वन । लामातयसंला तम्त्रस वर्णितहा थुजोह्य 
गणेद्य!यात धर्मपाल हे नं धादगु जुयाच्यन । थ्व हे तुयूह्य गणेद्य:यागु 


एकचित्त भावं सेवा याना जूवलय्‌, राजमायाया वाख न॑ ज्योतिराज- 
थात पुत्र लाभ जुल । अने गणद्यःया सेवा याना: प्राप्त जदा 


कायूमचा जगुलि, मचाया नां हे गणश” धका: छनाबिल । थ्व 
मचायात गणश तु सिद्धि दुहा जुया: सकसिनं न॑ येकग जुल । 


लिपा य्व हे मचा 'गणंश' या नां 'आइाकाजी' धका: गथे- 
याना च्वन, qA A ga सीकेवहःग खें सुलाच्चंगु दू । व 
छु घा:सां नि, व मचा गणश खदेंति gaad, arar zaa fa rra 
विरामी जुल खनी । वयात म्वाइ धका: मुनानं आशातक ATT 
जुल । तर वद्य कुलय्‌ जन्म ज्मा मचायात, वसपालया आजु, अबुजु- 
पिनिगु कुतलं म्वाकावं त्वःतल | अले ला छु, म्वाइ धकाः सुनानं 
आशा हे मकाये धुकूहा मचा गणेशया at आां पूर्ण ga: 
''आशाकाजी”' जूवन । ज्ञानं सियावोलिसे, गणं जायावोलिसे 
आशाकाजीयात सकसिनं नं येकाजुल १ अले थ्व हे आशाकाजी 
धयागु नां थौंतक नं प्रचलित जुयाच्चन । 


अशाकाजीयात मचावलय्‌ वसपोलया अबुजु ज्योतिराजं 
amas ME बिया: अमरकोश ब्वंकूग जुयाच्वन, पूजा पाठयाग 
क्रिया विधि नं स्यनाब्युगु जुयाच्वन । तर वसपोल गुद दुवले 
वसपोलया मां राजमाया मत्यवं मन्त । हानं वसपोल झिन्प्यदें दुवले, 
वसपोलया अबुजु ज्योतिराज नं मत्यवं हे मन्त । अनंलि वसपोल्याग 
पालन पोषण ब शिक्षा दीध्षायाग फुक्र ८ःवस्था वसपोलया आजु 
नरेन्द्रराजपाखे जुल । आजः व्वनेगु, इलम सयेके सीकेगु, थजोगु 
ज्यायू बसपोलया मचांनिसे हे मन वंगलि यानाः, वसपोलयाग 
बहुमुखी प्रतिभाया ज: खनदयावल । 


बसपोलया आजु वद्यराज नरेन्द्र राजया जागीर येय्‌ 
विष्णुमतोया सन्निधाने भिद्यःक्वय्‌ च्चंग्‌ आयुवद औषधालयस 
जुयाच्वन । लिपा त:घिक जुयावसँलि, वसपोल थः आजुनाप अनहे 


(१०) 





औषधालयस च्नपि पण्डित, कविरशाजपिके खसयेकांसीका sped 
आख: व्वंबिज्याइग जुल । वसपोलं अन संस्ट्रत भाषाया कौमदी 
व्याकरण ब्वनेगुया नापनापं वेस ग्रन्थ नं ब्वनेगु यानाविज्यात । 
याकनं हे वसपोलं संस्कृत व्याकरण व आयुर्वेद ज्ास्त्रय्‌ थःग ज्ञान 


भण्डार व:लाक्काविज्यात । वसपोलयाग॒ कुशाग्र बुद्धि खना: 
ओपधघालयपापि पण्डिततयसं थथ्थे धायेगुयात- “गभाजया मचा 
जसां, थ्वं बालाक आखः: व्वना: याकनं सयेकासीका काल ।'' तर 


वसपोलयागु विद्यार्थी जोवनय्‌ वज्र कःवल । वसपोलया आजु 
नरेन्द्रराज नं मत्यतं मन्त । बसपोल आः: हाःनाः मदु थे जत्रन | 
qa, वसपालयात आपधालयया हाकिम कविराज हरिप्रसाद 
उपाच्यायजु साप हे करुणा तया: मायाया:ग जुयाच्वन, अले वसपोल- 
यात भन हे औषधालयस ary (नरेन्द्रराज) यानावोगु वद्य ज्याय 
जागीर चूलाकाबिल । थुकिः वसपोलयात आवुर्वदीय वासः दयेकेग 
ज्याय्‌ आपलं अनुभव प्राप्त जुल, ओषधालयया कविराजपिनिगु 
सत्सङ्ग याना: थःपिनिग्‌ कूलं यानावयाच्वंगु पेशागत वद्य sara 
aada आपलं पोस्त जुयाबिज्यात । थृकि याना: Za NA: 
याकःवपिनिगु रोग निदान यायेगु ज्याय नं आपलं ग्वाहालि 
जूवल । 


संयोगवश उग इलय्‌ वसपोलयात आपलं दयामाया तया: 
जागीर चूलाका ब्यूह्या हाकिम कविराज हरिप्रसाद उपाध्याययात 
पजनीवलय्‌ मेगु अङट्डाय्‌ सरुवा यानाविलखनी । राणाकालीन 
शासन ARRE अड्ाखानाया हाकिमतयेत देय छक: पजनी याना: 
सरुवा यायेगु खोसे यायेगु, प्रोमोसन यायेगु चलन दु । थःत माया 
याहा हाकिम कविराज मेथाय॒ अझ्टाय्‌ सरुवा जुसँलि, वसपोलयात 
अन ओषधघालयस च्वना: ज्यायायेगु मन मदयावल । वसपोलया 
हानं उच्च शिक्षा प्राप्त यायेगु हे इच्छा जुल । अक वसपोलं 
झोषघालययागु जागीर त्वःताविज्यात, अले रानोपुखुया राजकोय 


(११) 


संघ्कृत पाठशालाय्‌ भर्ना जुयाः २ द आखः ब्वनाविज्यात । थुकि 
बसपोलयागु संस्कृत विद्यायाग्‌ ज्ञान व्वल्हंकात्रित । तर वसापोल- 
थात छेयाग परिस्थिति याना! नियमित रूपं उच्च शिक्षा अध्ययन 
यायेगु अनुकूल मजुल । छेय्‌ फुक़् स्वयेमा:हा, कर्मयाना हयेमा:दा 
थ:हे जूगुलि वसपोलयात आथिक भारं नं कवच्यूवोग जुल । अथनं 
वसपोलं हरस छता गवले नयाविमज्या: । बरापोले एुःगचा:गुकथं 
थःगु इलम रोजगार नं यानाच्वनाविज्यात, छज्या नं तिप्यंका 
च्वनाविज्यात । अले वसपोलं नोवाहालय्‌ च्वंद्रा पण्डित माधव- 
नाथ उपाध्याय व्याकरणाचायनाप AAF IAZ मःयकोमूदो, 
काव्य नोति, धर्म शास्त्र आदि खव लगनशील जुयाः अव्ययन याना- 
बिज्यात । थुकि बरापोलयात संस्टZरत भागां चअ्वयातःग ततःघंग 
आयुर्वेदीय शास्त्रया सफूया नापनापं वाद्ध घर्भं दशनया शास्त्रीय 
ग्रन्थ नं शवोकत, सीकत अथ छुधघायेत साप हे अ:पुकाविल । संस्कृत 
भाषां संवाद यायेत नं वसपोल मग्यात 1 वसपोलयात संस्कृतया 
Sa नांदह्वा विद्वान्‌ जुल धगु बा:चायेका। सकसिनं न॑ बसपोलयात 
''वण्डित'' घका: सम्बोधन यायेगु यानाहल । वसपोलं संस्कृत 
भाषास च्वयातःगु बौद्ध ग्रन्थयागु अथं छधानाः वाखं नं कनेगु ज्या 
यानाविज्यासेलि-ला वसपोलयात छप्वाः म्हतु धये सकसिनं नं 
“पण्डित गुरू नं aay amet | अले वसपोल “पण्डित 
आशाकाजी” वज््राचारयया नाम हे प्रसिद्ध जुयाविज्यात । 


यलया त्वा, बाहा:यापि मन्‌तसे वसपोल आदयाकाजी 
वज्त्राचायंयात थथे 'पण्डित', "पण्डित गुरु घयाःहःबलय्‌, घात्थे 
छु बसपोल शास्त्रार्थ हे नं यायेफुह्म पण्डित हे नं जुल ला किछु? 
धइगु न्ह्ासःनं त:पि दयाच्वन । थकी छगू न्त्याइपुसे च्चंगु प्रसङ्ग दु, 
व गथे घा:सा पं. आशाकाजी वस््ाचार्य यल अथःननोयाह्या हे जूसां 
मङ्गलबारपत्तिकं ये य॒ हनूमान्‌ घ्वाखाय्‌ वना: AAA ATT ध्वाखा- 
या ज:पाखे सुवणं छत्रं क्वीकाः च्यंह्ण हनुमानद्यःयात प्यारामधि 

तक।विज्याडइहा जुयाच्वन | at वसपाल अन थ्यंक:बिज्याद्रग 
इलय्‌ हे संस्कृत विद्या व्वनातःपि geada पण्डित बाज्यापि 
ग्वा:ग्वा: अन वयाः हतूमान्द्यःयात AZ नकःवड़गु JNA । 
उथाय्‌ अन हनूमान घ्वाल्ला लिकसंतु' थें मनय्‌ तलेजु दग: a 
1 9% पसलय्‌ पण्डित वाज्यापिन्सं संस्कृत भाषां च्वयात:गु सू 
पसः तथाच्वंगु ई नं जुल । हानं वनारसय्‌ आखः व्वनावपि त्रह्माज॒- 
पिन्सं ला अन वनारसय्‌ प्रसिद्धह्म संकटमोचन हनूमान्‌यागु महात्म्य 
आपलं स्यूगुलि थूगुलि इमिसं हनूमानद्यः खव मानेयाइगु ला 
स्वाभाविक हे जुल । अले थथे मङ्जलबारपत्तिक पण्डितवाज्यापिन्सं 
छह्य वप्त्राचायया मचा आझाकाजोयात मङ्गलवारपत्तिक नापलाइगु 
क्रम न्ह्याना च्वसँलि इमि थवंथः म्हसिया, हनूमान: पुज्याये 
सिवेकाः प्रसाद वितरण नं जुद्दगु जुयाच्चन । अले मङ्गलवारकुन्ट्‌ 
झन हनुमान वघ्वालालिकसं च्चॅगु विश्वनाथ देग:या कलय्‌ थ्वःचा 
थ्वःचा मुना संस्कत भाषां त्वाकतिक न्ह्यस:लिस: याना: खल्हाबल्हा 
याना च्वनिवलय्‌ शास्त्राथ हे नं जुयाच्वंगुला घड्थे नं जुड्गु जुल । 
छुक: अन पण्डित वाज्यापिन्सं पं. आशाकाजी वज्ाचार्ययात थथे 
"हासः तल खनी- "छुःपिला वञ््राचायं गुमाजुया मचा, चीभाद: 
चा:हुलिह्ा, भगवानद्य: पुज्याइह्य 1 थनथ्यंक वयाः हनूमान्‌ 
द्यःयात मङ्गलवारपत्तिक छाय्‌ प्यारामधि नकः वयागु ? ध्वया 
रहस्य छ ? ” अले न्हीकेकथं पं. आदाकाजीं इमित थथे लिस: बिया- 
विज्यात खनो- "'लड्भा वनेत ग्वाहालि का:वयागु ।' थ्व खें न्यनेवं 
अन सकलं इतिइति न्हिल हें । लिपा वसपोलं इमित यथे घया- 
विज्यात- “पण्डितजूपि, न्यनाबिञ्याहुँ । जि थौंकन्हे वपुल्यसूत्र 
व्वनाच्चनागु, उको गुगू ग्रन्थरत्न दु- (१) ललितविस्तर 
(२) समाधिराज (३) अष्टसाह्रिका प्रज्ञापारमिता (४) गण्डब्यूद 
(x) सद्धर्मंपुण्डरीक (६) दषाभूभिक (७) सुवणप्रभास 
(८) तथागतगृह्य । य्व च्यागू जुल । अले छगूया नां खः लङ्भा- 
वतार । थ्व लङ्गावतार सूत्रय्‌ तथागतं लझ्ाधिपति रावणयात 

''आलय विज्ञान” यागु दशन कनाविज्या:गु जुयाच्वन । थ्व घाःसा 
थ्वोके साप याकु खनी । अले जिमि आजु अत्रुपिन्सं जितः हनूमान 
याःयागु छक सेवा यारे घाल । 'ज्यू धका सेवा यानाच्वना । आ:ला 
'आलय विज्ञान' यागु दशन नं थयावल, थ्व हनूमानद्यव जितः 
लङ्कापुरी हे चा:हिका हये हे जुल । अ, हानं छनपालपिन्त छता 
खें कने- जिमि वाहाः, वहिलो न्ह्याथासं पूवेद्दारे हनूमांनय: मदे हें 
मख्‌, वरू खंके थाकु । वसपालवाागु थुजोगु खें न्यना: अन पण्डित 
asa? AT Ga, AA इमिसं छप्वा: म्हृतु थथे ma g- 
“'यलयाह्म थ्व गुभाजु ला सःस्यूह्मा पण्डित हे जुताच्वन खनिका ।' 


वसपोल पं. आशाकाजी वप्त्राचायजुया २२ दया बॅसय्‌ 
चन्द्रदेवीनाप इहिपा जग ख:। चन्द्रदेवीवापाख' वसपोलया faa 
कायूमचात दत- त:घिकहा स्वम राज, चोधिकह्या महीश्वर राज । 
qald मत्यवं मत्त । वसपोलया वेतिमायानाप इहिपा जुल । 
वेतिमायाया पाखे वसपोलयात स्वहा म्ह्यायूमचात लाभ जुल- 
त:धिह्या तारादेवी, दातिह्मा लक्ष्मोदेवी व चीधिह्या पुणंदेवी । 


पण्डित आशाकाजी तरस्त्राचार्यजुया मनस छगू त:घंगु इच्छा 
दु खनी- व खः बौद्ध Ria वज्त्रयानी परम्परा व उकि 
ब्वल्हूंकात:गु संस्क्रतिस पोसत जुइगु । थुकियागु निम्ति बसपोलयात 
सत्पात्रह्म गुरुया पाखे दीक्षा कायेगु आवश्‍यकता जूवल । वसपोलया 
न्ह्यःने चुक:वाहाःया पं. धमराज वज्ाचाये, वूवाहाया पं. चि रपति, 
भाजुपति Parag, waz हनं यलया मेमेपि च्वन्ह्या:पि वज्ताचार्य- 
पिनिगु नांया धल: खनेदयेक वल । “तसपोलपिके हे दीक्षा कायेगु 
at aaa बिचा: ल्वीकल । तर लिपा वसपोलं मन हीकाबिज्यात । 
स्थानोय भावनायात त्वःता: वसपोलं उदार भावना ज्वनाबिज्यात । 
येय्‌ तक्षबाहा (सुरतश्रो महाविहार) या नांदहा सुरत वस्न 
बज््राचायं ल्हासाय्‌ पाताला लामाजुयात आपालं चमत्कारपूणं प्रभाव 

aran खे लुमंकाविज्यात, उथाय्‌ ब्रह्मपुत्रनदो पारयायेत नांचा 
मदुगुलि नांचाया पलिसा थ:गु कसायगा: लाया: उकी हे च्वना: 
“जयंवाऊ्छलि' चचाम्ये हाला: व विद्यालगु खुसि सफलतापूर्वक 
पारयाना: नेपा: ल्याहांबिज्या:गु खे लुमंकाविज्यात । श्वसपोल 
सुरत वज्त्रयाहे कुतय जन्म जुया: बौद्ध धर्म दश्शनस पोख्त जुया 
च्वंह्दा गद्य टप गुरुजुयाके दोक्षा कायेग वसपोलं निणथ याना- 
बिज्यात । थ्व ज्याय्‌ वसपोलयागु विचारनाप सहमत जपि मेमेषि 
धर्मपासप॒ नं मूवल । अले दोक्षा काइपि २८ ह्या खायेवं, वसपोलं 
तक्षवाहाया गृह्य हप ग्रुजुयात यलय्‌ हे निमन्त्रणा यानाबिज्यात । 
गह्य हर्ष गुरुजु नं निमन्त्रणा स्वीकार यानाबिज्यात । यकी मूलह्य 
जजमान पं. आशाकाजी वज्राचायँ हे जुयाविज्यात । थथे गुरु 
परम्पराकथं, वसपोल पं, आशाकाजो वज्ाचायंयात ये, तक्षवाहा:- 
यागु परम्परां गौरवान्वित यानाब्युगुजुन ॥ हानं तक्षबाहा:याग मेग 
छगू त:घंगु प्रभाव चर्या गोत (चचा म्ये) च चर्या नृत्यं (चचा 
प्याखं) लाकूग जुल । गृह्य हषे गुरुजु पं. आशाकाजीयात अतिकं 
mag, लगनशीलहा, आज्ञाकारीह्मा पात्र खंकाविज्यात । अले 
गृह्यहषं ग्रुजु वसपोल पं. आशाकाजीयात प्रयोगात्मक खरूपं थीथी 
qafa स्यने IE । हानं गृह्यहषं गुरुजु थः पासा 
नोलवर्‍्त्र गुरुजु (अमोध वस्त्रया अबुजु) यात नं न्वनाहया: 
वसपोलया पाखे चर्या गीत व नृत्यया संद्धान्तिक खें ककगु, थ्वीकेग 
ज्याळवः मिलेयानाबिज्यात । थलि जुसंलि, प. आझाकाजोया 
चर्या गीत व नृत्य स्यना: सयेका कावेगूलो धुरन्धरपि निह्य Tea 
दत । वसपोलं खूब मेहनत याना: निह गुरुपिनिगु पाखे चर्याविषयक 
दृष्टि मुद्रा, अङ्ग सञ्चालन मुद्रा, हस्त मुद्रा, पार मुद्रा, ताल मुद्रा 
आदि सयेकाकळथाबिज्यात । वसपोल चर्यागोत ब नत्यस प्रवीण 
जूगु सना: निह्वा गुरुपि नं साप लयतायेकाबिज्यात । लिपा प॑. 
आशाकाजी स्वयं थःहा हे नं संस्कृत भाषां च्ययातःगु चर्या गीत- 
यात मां माषाय्‌ हीका अथवा मौलिक संरचना तकन याइह्या जुया- 

fasara ı थुकि वसपोलयात चर्या साहित्यया ल्यूल्यू, थोथो राग व 
तालया पारखी व बिशेषज्ञ नं यानाविल । प्राचीन समययापि 
माचायेपिन्सं चचा हाला: अनेकन्‌ पुरुषार्थ क्थनावोंसां, चचायागु 
हवास जुजु बनाच्चंगु इलय्‌, वसपोल पं. आशाकाजीं चचयात छुक: 
हानं पुनरूत्यान यायेगु ग्वसा: मनय ल्वीकाविज्यात । 


थथे येया तक्षबाहायागु ख्यातिप्राप्त वज्त्रयानी परम्परायागु 
दीक्षादि पूजा, अभिषेक, चर्या गोत व नृत्य पद्धति यलया अथःननीइ 
नं थ्यसेंलि पण्डित आशाकाजी वज्त्राचायजु वज््रयान धा:सां, अथवा 
तन्त्रयान, मन्त्रयान, सहजयान धा:सां वसपोल थृकिया छा आधघि- 
कारिक ज्ञाता व आचारय जुयाबिज्यात । थथे धायेवलय्‌ वोद्ध धर्म, 
दर्वांन व संस्कृति विषयक स:पि स्यूपि ale आचार्यत न्हियान्हिथं 
पा:जुयाः बमाच्वंगु इलय्‌ यलय्‌ प्रचलित जुयाच्वंगु व्त्राचार्यतय्ग 
परम्पराय्‌ ये च्चपि वज््राचायतय्‌गु परम्पराया विशषता नं दुथ्याः- 
वोधलय्‌ छगू न्टृगु पुनर्जागरणया जः खनेदयेक वल । पं. आशाकाजी 
वज्त्राचार्यजु संकुचित भावना व दृष्टिकोणयात परित्याग यानाः 
छगू न्हगु उदार भावना व दृष्टिकोण ज्वना; पथ प्रदशन याना- 
विज्यात । 


थृवलनिस बसपोलं इलयूव्यलय्‌ सत्पात्र जूपि शिष्यमचातय्‌त 
तया जजमानपिन्त दोक्षा विइगु क्रम न्ह्याकाबिज्यात । वसपोलया 
छगू मुस्यगु तातुना खः- षडगति दुःख मुक्त जुयाः क्रमशः बुद्ध 
मण्डलय्‌ प्रवेश याये फयेकेगु निम्ति सकल सत्त्वप्राणीपिनिगु हित 
सुख यानाजुइगु । थकियागु हे छगू लगु खः दीक्षा कायेगु । अले 
नेपाल संवत्‌ ११०३ अष्टमी तिथिनिसे आरम्भ याचा: गुन्हुतक 
वसपोलं तन्त्रमन्त्र सहुजयान सहित वस्रयान हेरुकोदय सम्वर पूजा- 
या दीक्षाक्रिया न्यायेकाबिज्यात । कालक तन्त्र, विमल प्रभा सूत्र, 
TRAM वेपुल्य सूत्रया गम्भीर गम्भीरगु MA कना: वसपोलं 
अनुशासनस च्वंपि शीलवानपि ४८ ह्या श्रद्धालु थःथिति, जजमान व 


(१९) 





शिप्य मचापिन्त दीक्षा विधान कं गर्ने छु विघ्न मज्वीक पूजादि 
मन्त्र प्रदान यानाबिज्यात । थ्व नं छगू कीतिमान हे जुल । 

चचा म्येयागु संरचनाय्‌ सस्कृत 'भाषायागु जटिलतां याना। 
उकियागु भाव गम्भोरता व दशनयात सहज रूपं बोध याये थाकुया 
च्वंगुजुल । पं. आशाकाजो वर्‍्त्राचायजु मांभापां हे चर्या म्ये 
हालेगु न्हृगु परम्परा व्वठ्हंकाबिज्यात । वसपोलं थःगु परम्परा व 
पद्धतियात त्वोमफिकुसे- थोयो रागय, थोथो तालय्‌ आपलं बचाम्ये 
दयेकानिज्यात, दसूया निम्ति निपु चचाम्ये थन व्वये 1 


(१) "वस्त्रयोगिनो” चचाम्ये 
राग बलादि, ताल जति 

सूययागु qu तेज अति airy ant 
पायल पालिस हिना: नोपुरं चिना: 

जति एक ताल कयाः नृत्य यानाबिज्याःह्य 
सवस अमृतपात्र जवस क्ति 
मुण्डमालां कोखयाव वज्त्रदेवी जुयाः: 
स्वंगः मिखां स्वंगू लोकय्‌ सुद्ष्टि स्याव 
प्राणिपिन्त तरेयाना: निरञ्जन देहा 
जन्म जरा व्याधि मृत्यु पाञ्चनं चिनाः 
रागादि द्वेष मोह करतिनं छे दिया: 
eq ST TBAT AA दकव शरीर 
मोक्षमागं फल बिइहा छलपोल धारण 
सृष्टि संहारकर्ता तारणो माता 
प्रज्ञाज्ञान वरदाता मोहिनी रूपा 
त्रृद्धिसिद्धि वर बिइह्या प्रम्‌ मांया चरण 
दकव प्राणिपिन्त स्वोया अमृत त्वंकिह्ा 
दलछि न्हेसोसालय्‌ थुगु गीत चिना 
योगिनी भक्त जुया मांयात लुमंका । 


(१५) un 


(२) ' शाक्यमुनि बुद्ध” चचाम्ये 
राग सहज, ताल माथ 


जगतो हिताय प्राणिपि सुखाय 

लोकपिगु उपरे चाहला जुयोहा । 
विश्वव्यापि वृद्ध तवागतयात 

नमस्कार याना नित्य जि चरण । 
करुणा व शीलया बस: तिसां तिया: 
प्राणिपि लुमंका: बोचिज्ञान बाह्य । 

ला हि afg धा:वर्डप दत्य आदि राक्षस 
पणुपंछिंपिन्त करुणानं स्वइहा । 

प्राणि म्याप मस्यासे अनित्य आत्मा शरीर 
थ:त थःह्वा wet: ला हि दान वीह्या । 
अहिसावादी वुद्ध अनात्मावादो बुद्ध 
करमेवादी बुद्ध सत्यवादी TS 

जन्म जरा व्याधि मृत्यु आदि दुःख 

मोग यायेम्वाक निर्वाणपद ला:हा | 


थ्व च्वय्‌ ब्वयागु १ नं यागु वज्रजोगिनी चचाम्ये वसपोलं 
धर्म देशन व कथावाचनया क्रमय्‌ वि. सं. २०२६ साल भाद्र महिना 
पाखे सांगु बजारे (त्रिशूली) अनयापि श्रद्धालु भक्तजनपिन्त स्यना- 
बिज्यागु जुयाच्वन । थ्व हे चचाम्येया आधारे अनयाह्या Gar 
विद्यार्थी चन्द्रदेवी शाक्ययात वसपोलं सफलतापूर्वक चर्यानृत्य नं 
ख्वना विज्या:गु जुल । अल उगु वखतय्‌ अन छगू नृत्योत्सव हे जुल । 


XK xX x 


(18) 


आ:जु अवुजुपिन्सं ल:ल्हाना थकूगु लजगाकथं वैद्य ज्याय 
निपुणम्ह, शास्त्रीय पद्धति कथं आयुर्वदीय वास: दयेके सःह्य, तन्त्र- 
मन्त्रयू विश्वास तयावडपि ल्वगितयूत तन्त्रमन्त्र फूफा याना: जन्त्र 
धाका: ल्वय निदान यायेगु घ्रविधि नं छयलाविज्याइह्या, 


ग्रहदशा क्य वल घा:सा जात! प्वोका: फलादेश कना: खे 
थ्वोका: ग्रह शान्ति नं याका बिज्याइहा, जात: च्वकःवल घा:सा 
घा:कथं त:घंगु चोघंगु जातः नं च्वयाबिज्याइह्या, 

उपोषढ ब्रत, अष्टमो ब्रत, तोथ त्रत आदि सामूहिक व्रतो- 
त्सवयागु गनं ग्वसा: जुल घा:सा मूलाचार्य जुया व्रतविधि सम्पन्न 
याना: ब्रत महात्म्य नं कनाबिज्याइदा, 


चूडाकर्म, श्राद्धकर्म अथवा गृहशुद्धि कमं हे जवीमा पुरोहित 
जुया: व्यावहारिक कर्मकाण्डस निपुणहा तया सुयां इहिपा जुलघा:सा 
तकपूणगु विचा: खें ल्हायेत अतिक कुदाल जुयाच्चनाविज्या:हा, 


दीक्षा कायेगु ग्वसा: जुल धा:सा मूल गुरु जुया; दोक्षाविधि 
सश्वालन याना: आधिकारिक रूपं मन्त्रदान बियाबिज्याइह्वा तथा 
पात्रयागु योग्यता स्वया: अभिषक नं बियाविज्या इह्य, 


थ्य फुक पं. आधाकाजी वप्त्राचायजुयाके विदयमान जुयाच्यंगु 
गुण व स्बमाव जुल । अहंपना धइगु Agel, “ITAA CWS वक्ता 
जुया बिज्याइह्या, नह्याबलें ले सुरुवा कोट धयागु बांलाक यंपुसेच्वंक 
पुनाः, अम्बः चिकं तिलाः सें धइगु प्वालप्वाल थोका: इलयून्यलय्‌ 





म्हुतुइ कस्तुरादि ग्वलि नया: मगमगै बास नं वयेकाविज्याइह्वा पं. 
आशाकाजो चज्त्राचारयेयाके दुगु मेगु छगू त:घंगु विदिष्ट गुण ख:- 
ara कनेगु विलक्षणगु प्रतिभा, वासं कनेगु थःगुह पद्धति (The 
art of story telling) । 

स्वयम्भू पुराण हे जवोमा अथवा नाम संगोति, थश हे जातक, 
अवदानया वाख हे ज्बामा अशवा नवखण्उ्या प्रज्ञापारमिता, सद्धम 
पुण्डरीक सृत्रया व्याख्या, वाखं कनेत अनुरोध वल धा:सा कथा 
वाचस्पति हे जुया: श्रोतावगपिन्त gas वाख कनाविज्याइहा, 
न्ह्यलब्बाइपि श्रोतावगतय्‌त तकनं आकपण याना: अनेक हाउभाउ 
यानाः मुद्रा ज्याना: बाखं कनाविज्याइह्म, तिसलं वाखं कनेफुह्म, 
अले वाखनय्‌ मिखादान याइगु छगू जक प्रसङ्ग वल धा:सां, थों 
फलानाम्हेसिनं मिखादान याइगु ate न्यांबनेगु धकाः वलघा:सा, 
थोंयात मिस्वादान मयाकुसे कन्हेजक मिखादान याकिगु Y aR 
वासं कनिगु, कन्हे बाख न्यांवल घाःसा हान कसजक मिखादान 
याकिगु ये च्वंक बाखं कना: श्रोतावर्गतय्‌त Tal कनाच्वनागु 
वाखनय्‌ आकर्षण याना तयेफुह्य नसपोल पं आदाकाजी वज्ताचायं- 
जु गन गुलि बाखं कना बिज्यात व फुकयागु धल: थन ब्वयेगु 
सम्भव मदु, अथेनं प्राप्त यायेफुगु घल:या संक्षेप थथे खने दु- 

ने. सं. १०४८ स इकुत्वा:या सिद्धिराज शाक्यजु यलदेया 
१७ गू विह्वारय्‌ अष्टमी तिथि पत्तिकं उपोषढ ब्रत दंकूबलय्‌ बसपोल 
पं. आशाकाजी वस्ाचायंजु कारण्डव्यूहबागु वाखं कना: व्याख्या 
यानाबिज्या:गु जुल । 


थथयेहे वसपोलं ने. सं. १०४६ या गुलाझा। नकबहीया 
लोकाकीति महाविहारय्‌ सर्वज्ञमित्र अवदान व्याख्या यानाबिज्या:गु 
जुल । थथेह हानं ने. सं. १०५> स नकवही त्वालय्‌ चतुर्मास 
प्यलाया अशोकावदान, ने. सं. १०५२ स मिखावाहा (प्रेक्षण विहार) 
qq चतुर्मास प्यलाया विचित्रकणिकाबदान, थ्वहे थासप्‌ qn 


(२०) 





न- सं. १०५३ स 1908 व्यलाया गुणकारण्डव्पूह, न. सं. १०५४ 
स हान॑ चतुर्मास प्यतायाननु स्वायम्मृणुराण सयले व्याख्या याना 
बिज्यागुजुल । 

आ: “ag DIAJ AUNA MANAJ MTN QAT: 
वाखं कनाविज्या:गु छगु तालिका थन ब्वये- 


साल याय faqq अवधि 


ने. सं. १०५७ इकुननीया लक्ष्मी लक्षचेत्यावदान रला 
नरसिह शाक्यया छेय 
१०५८ बूवाहा, यशोधरा ललितविस्तर २ ला 


महाविहारय 
” १०५& हःवाहा, रत्नाकर विचित्र- कातिक- 
महाविहारय्‌ कणिकावदान लच्छि 
" १०६० हृःखा त्वालय्‌ १7 ४ ला 
" १०६१ इतिल्हानिया दिगि रत्नमालावदान ” 
ववसं 
. १०६२ ga THAT ब्रतावदान कातिक 
महाविहारय लच्छि 
" २०६३ हःखा त्वालय्‌ अदोकावदान ४ ला 
. १०६४ च्यासः त्वालय्‌ रत्नमालावदान ४ ला 
१०६५ हं विचित्रकणिका- "' 


वदान 


थुजोगु कथं बाखं कनेगुलो बसपोलयागु नां प्रसिद्ध जुजु 
वर्सेलि वसपोलयात स्वनिगलं पिने बाखं कनेगु ब्वनापौ नं प्राप्त 
जुल । अनंलि बसपोलयागु लोकप्रियता व वथावाचन Tg 


(२१) 


प्रभाव विस्तारित जुजुवन । वसपोलंने. सं. १०६६ स सांगू 
( त्रिशञली, सुगतपुर) या वजारय्‌ निलातक विचित्रकणिकावदान 
कनाविज्यात, ने. सं ?०७० पासे नं निलातक अशोकावदान कना- 
विज्यात, हानं ने. स. १०८६ पाख न निनानक जातत.माला FAT- 
बिज्यात । थथे हे हानं बसपोलंन सं. १०६७ स भादे (बनेपा) 
पा विहारय्‌ नं विचित्रकणकावदान कनाविज्यात । 


हानं स्वनिगलय्‌ दुने हे ये देशय्‌ व सुत्रपदेशय नं चसपोलं 
अनेक अवदानया वाखं कना: घरमे प्रवचन यानाविज्या:गु खने दु । 
ने. सं. १०८४ सा रणमूक्त श्वर पाकाय वसपोॉलं स्वलातक विचित्र 
काणकाबदान, ने. सं १०६१? स कानिमाटोइ जातकमाला कना- 
fazna । थथे हे हानं वसपालं ने. सं. १०६७ स म्वप देशय्‌ मङ्कल 
धर्मं विहारय चाहिना: अनया थोधो विहार (इताळछुया लोकेश्वर 
ज्येष्ठवणं महाविहार व त्वात्वालय्‌ (सुजामाधि, mw, manfa, 
साकुला, यासि त्वालय्‌) नं सुथय्‌ बहनो न्हि निकः निकः नं घर्मो- 
पदेश याना: विचित्रर्काणकावदान कनाबिज्या:गु जुल । 


za हे बसपोलं यलय्‌ थीथी तिहारय्‌ ब त्वालय्‌ वाखं कना- 
विज्या:गु धलः हानं थथेनं खने दु- 


साल याय विषय अवधि 

ने सं. १०६८ इशा छे आनन्द सुवर्णवर्णकुमारा- गु“ला- 

विहारय्‌ यदान लच्छि 

ने. सं. १०७४ हःखा, तीर्थराजया छेय नामसंगीति लच्छि 

१ १ न्हायकंवहो JAR सुवणंशणकुमारा- “ 

महाविहारय्‌ वदान 

ने. सं. १०७५ १ विखित्रकणिका. निला 
वदान 


(२२) 


साल 


pi 


१०७६ 


१०७६ 


१००७ 


2095 


py? 


१०७६ 
१०८३ 
१०८६ 
१०८२ 


१०८५ 


१०६० 
१०६२ 


१०९६ 
१०६७ 


१०६८ 


ara 
नकवहोलय 


हिरण्यवण महाविहार, 
ववा:वाहालय्‌ 
न्हायकंवहीस 
गा:वाहा, विश्वशान्ति 
महाविहारय 
ज्वम्बाहा आगटे य्‌ 
च्यास: त्वालय्‌ 
नक्िळ्या: चुकय्‌ 
नक्रवहो त्वालय्‌ 


पुच्वय, रक्षप्यगर 
महाविहारय्‌ 
सिवाहा:, न:त्वालय्‌ 
न्हुबहालय्‌ व इल्हन 
दिगि क्वय्‌ , 
उकूबाहा महावोद्धय्‌ 
THT: HOSTAL 


नकबहोस 


(२३) 


विषय अवधि 
द्वादशतीर्थ अप्ट 
वेतराग प्यंग:थर, 
‘aq: Wy व्रत च्चाप 
EJI, IMAZ Yoo 
त्रत च्वंका लीय जजमान 
महात्म्य व्याख्या पि 

2202 नागबाटहा:, ट्ल्हाले, स्वायम्भू पुराण, 
सिमाक्वसं तारमा तोर्थ महात्म्य २ ला 
सद्घया तत्त्वावधानय व्यास्या, द्वादश 

NA व्रत, वतराग 
STAN, AT: 
स्वयम्भू FFT, 
13144 समत व्रत 
समाप्त याये धु का: 
धर्मोपदेश नं 


यथे यक्को यक्को थासय्‌ थीथी त्वाः, बाहाःयापि 
धर्मपासापि व घर्मेचित्त दुषि उपासक उपासिकापिनिगु अनुरोधयात 
सहषं स्वीकार याना: बौद्धधर्म दशंन व संस्कृत जायाच्वंगु घमंदेश- 
ना व योधी अवदानया बाखं कनाबिज्या:हा पं. आशाकाजी 
वप्त्राचायंजुयात थौंतक नं थुजोगु अनुरोघ वयाव हे च्वगु जुल । तर 
वसपोलयागु वृद्धावस्यां यानाः, वसपोलं बाखं कना मविज्याःगु 
qe दयेधु कल । 


ने. सं. ११०० या थिलाश्वकुन्हु, न्याखचूकया तारेमां सङ 
छग भव्य समारोह याना! वसपोलयात हनापौ, सिरपा: ल:ल्हाःगु 
जुल । गथेला वसपोलयात बाखं कनगुया साङ्ग ज्वोबलय्‌ न्ह्याथाय्‌ 
नं भव्य समारोहं याना: सिरपा: लःल्हाहगु जयाच्वन, छे CAR 
त:वगु नं जुयाच्वन 1 

पं. वेद्य आशाकाजी वज्ञावायंजु महायानी बौद्ध धर्म दर्शन- 
या छदा आधिकारिक विद्वान्‌ व आचार्य जूगुलि वसपोलया ट्रय 
गुलि बज्त्रयानयागु खे न्यंत्रेपि, गुलि तन्त्रयान, मन्त्रयान, सहजयान- 
थागु सें न्यं वेपि, गुलि कुमारीमाजुयागु खें न्यं वेपि, afa mend- 
यागु खं न्यंवपि, गुलि चर्याम्ये व नृत्य सयेके सीके धका वेपि स्वदेश 
व देशविदशयापि अनुसन्धातापि, विद्यार्यीषि ब शोधकारयकर्तापि नं 
वेगु जुयाच्वन । अले इपि फुक थये वसपोलयागु विशेष ज्ञान व 
उदारतापाखें प्रभावित जुया चनोगु जुयाच्चन । यृकियागु हे छगू दसू 
थन न्वये- 


नेपाल संवत १०८७५ स- अष्ट्लियाह्मा war विद्वान्‌ प्रो. 
माइकल धाह वसपोलयात विधिपूर्वक गुरु स्थापना याना: वसपोल- 
याके च्यालात्तक सेवा याना नेपाल महात्म्य, दशक्रर्म विधि व 
बुःमारी प्रथायागु अघ्ययन अन्वेषण यानावंगु जुल । 


नेपाल मंबत्‌ १०६२ स अमेरिकायाह्ण एलिजावथ नांदा 
स्य विद्याथी मिसां वसपोलयागु खूलातक सेवा याना: बौद्ध पूजा 
कर्मे विधिया खं, सुवर्णवर्ण कुंमारया खें, मिंसामचा बाह्या तेबलय्‌ 
झ्या:पासा तयेगु धका: किसलि तयेमाःगु खें सोका सयेका यगु 


जुल । 


नेपाल संवत्‌ ११०१ स जापान याह्य सुमोको नां जुया च्यह्य 
छहा विद्यार्थी मिसां निलातक वसपोलया छेय्‌ वया: ३०० दें पुलांगु 


Tard (maa, wena aa) यागु खँ व उको प्रयोग 
ज्वीगु थोथी मुद्राया ख॑ सयेकासीकावंगु जुल । 


थोंतक नं वसपोलया छय्‌ थथ नेपा:यागु वोद्ध धरम दशन 
संस्कृति विशेष खे सीकेत थ्वोकेत स्वदेदायापि व विदेशयापि सयेके 
सीके थ्वोके धका: वेपि मनूत वयाहे च्वंगु दनी । वसपोलयागु ज्ञान 
भण्डार लाभान्वित जुया गुलिखे विद्वान्‌तय्‌सं नेपा:यागु वोद्ध, धम, 
संस्क्रति विपयक सफू नं च्वये ध्र कल । इमिसं वसपोल प्रति कतजता 
ज्ञापन यानात:गू न जुल । 


थुजोपि बिदेशो विद्वान्‌पि मध्ये परितम जर्मनोयाह्मा डा० 
वनहाडे कोलभर।क्रियाशास्तर व त्रियासग्रहयागु वारे खेंन्योका ह्या), 
हानं पञ्चिम जमंनोयाह्य हे डा. मेड हान्स लिट्सचाक (नेपा:या 
हस्तलिखित ग्रन्थया वारे खें न्योंका:ह्ा), डा. क्लिफोड रइस जोन 
(देवम्‌तियात न्यास तयेगु विधि अध्ययन याःका ट्वा), डा. जान के. 
लाक (अमेरिको जसां नेपाली नागरिक ज्वीधु कहा, वाहाः, वहोयागु 
वारे खॅ न्यांका:ह्य), जापानयाह्य भिक्षु ताकाओका (नेपा:यागु वोद्ध 
कर्मकाण्ड, प्रज्ञापारमिता दशन, संस्कृत, संस्कृति विषयक खन्या 
बिज्या:ह्ा) थथे हे हानं नेपाल रिसचं सेन्टरया डा. प्रोफसर 
मिसायल हान (जर्मनीया बोन्‌ बिश्वविद्यालयया संस्कृतया प्रोफेसर), 
डा. रिखाडं एफ, गोमब्रोच (वेलायतया अक्सफोड विश्वविद्यालयया 
संस्कतया प्रोफेसर), परिचिम जरमनीया अलून्रखत भेत्स्लर (हामवर्ग 
विश्वविद्यालयया संस्कृतया प्रोफेसर), आदि विद्ृद्जनपिनिगु नां 
विशेष न्ह्यथनेबहःज्‌ । व्तहे ऊवलय्‌ यू. एस. लाइत्ररी अफ कम्र स- 
या प्रतिनिधि भाजु भी. ए. कनवड्वीपंनं वसपोलयाथाय्‌ वया: नेवा: 
समाज, मिातयूत इहि याइगु विधि व बाह्लातेगु विधि अध्ययन 
या:गु जूयाच्चन । फान्सं वोदा BE मिसामचा (आभालिन सर्जा?) 
करवीर तन्त्र अनुसन्धान यायंगु ज्याय्‌ नेपालय्‌ वोगु जुयाच्चन, 

वयात नं. वसपाल आपल खे कना: ग्वाहालि घानाविज्यात, हानं 
अमेरिकायाह्मा faar (aaia) aaa द:पिनिगु तिसावसःया 
बारे अनुसन्धान यायेत वोयु जुयाच्वन, (गथेविः हारांपि दय: जुलकि 
घु छंध गया वसत॑ पुनिगु, अथे हे शान्त म्वभावषि दः जुलकि 
चलायागु 39941 बसत पुनिगु इ.) । वयात नं बसपोलं आपलं A 
कना: ग्वाहालि यानाविज्यात । यलया कवा: बा: ( हिरण्यवण महा- 
विहारंनाप स्वापूतया: थनया बौद्ध धम दर्शन व संस्कृति विषयक 
अन्वेषण याना पो एच्‌ डो. यागु शोध ग्रन्य च्वयेत वेलायतया 
अवसफोड वोह्ा भाजु डाभिउ गेल्नर (नेवा: नां 'देवरत्न') यातनं 
वसपोलं विशेषतः गुरुमण्डलाचन ध्वाथ्वीक स्थनेकने यानाविज्या:गु 
जुन । जल (हरसिद्धि) प्याखंयागु अत्ययन अन्वेषणया क्रमय्‌ 
अमेरिकाया वासिङ्गटन विश्वविद्यालयं नेपा:वोह्या मय्‌जु इलतिस 
लिन्दां नं त्रसपोलया! थाय वया: आपलं एतिहासिक खें व मुद्रा 
विषयक सें न्यनावंगु जुल । अले अष्टूलियाया आडिलेड विश्वविद्या- 
लयया छम्ह शोधकर्ता जोन मेनासिपं नं वसपोलयात गुरु स्थापना 
याना नेपा:या कुमारो परम्परा विषयक न्हगु कथंया मालेज्या नं 
यानाच्वंगु जुल । 


थ्वहे प्रसङ्गय भारतया छह्दा अतिक प्रसिद्धमा प्रकाण्ड बोद्ध 
farma uga daras नं 'सतकावदान' यागु विषयलय्‌ 
वसपोल नाप चर्या परिचर्या यावोगु जुयाच्वन, अले वसपोलधागू 
Tet fagat लना: प्रभावित जूगु जुयाच्वन । 


०००० सालपाग जन ऋन्तिलिपा नेपालय्‌ ह्यपा वस, 
प्रजातन्त्रयागु नी स्वन, र्वयागु हे लिच्व:कयं सांस्कृतिक क्षेत्रम्‌ नं 
छगू न्हगु दृष्टिकोण खनेदयेक वल । थो थी जाति जनजातिपिनिगु 
लोक प्याखं मंका दबुलिष्द बधनेगु याना हल, थथे हे लोक म्ये हालेगु 
नं तर चक दबुलिइ अथवा मंका: दबुलिइ शास्त्रोय पद्धतियागु 

परिमाजित रूपवागु थ:गुहे भोलिकता व विशेषता दुग म्ये हालेगु, 
q qa (a टुलाप्याखं व नाटक नं) पद्धतियात पिथनेग्‌ 
कुत: धा:सा मजुल । रुवपया महाकाली प्याखंसम्म हुइकाः FIAT 
यात । 


अले बुद्ध संवत्‌ २५०० स अर्थात्‌ वि. सं २०१३ सालय 
(कातिक ३०-माग ५) घर्मोदयं सभां यःगु तत्त्वावध्रानय्‌ विश्च 
वौद्ध श्रातृत्व संघयागु “चतुर्थ विश्व बौद्ध सम्मेलन” स्वनिगलय्‌ 
सुसम्पन्न या:गुजुल । नेपालय्‌ दकसिवय्‌ न्हापां वृहत्‌ रपं न्यायेक्‌गु 
अन्तरराष्ट्रिय स्तरयाग सम्मेलन थ्वहे जुल । अन्तरराष्ट्रिय बोद्ध 
समुदायं बवतिकाःगु यग सम्मेलनय्‌ झिष्टमण्डलपिनिगु सम्मानय्‌ 
थीधो सांस्कृतिक ब्वज्या नं क्धगु ga | tae TIFT यलया 
अध्ययन मण्डले नं अन्तरराष्ट्रि क्षेत्रं वोपि विशिष्ट बोद्ध प्रतिनिघि- 
विनिगु सम्मानय्‌ छगू अतिहे आकषकग कायम प्रस्तुत या:गु जुल । 
ध्व ख: बोद्ध घमं दरशंनया लिघंसाय्‌ वऱ्त्रयानो सम्प्रदाययाःगु चर्या 
नत्थ । थूकियागु प्रस्तुति ब निर्देशन पं. आशाकाजी वज्ाचायं हे 
दकले न्हापां यानाबिज्या:गु जुल । ar ब्वतिकापि प्याखंम्व:त 
खः महाकाल जूद्या महोश्वरराज वज्राचार्य, तारा Fal रत्नमान 
शाक्य, जोगिनी aa वि“णुरत्न शावय । आगंकोया अथवा चर्याया 
घमं कोथायाग्‌ परम्परायात तोडेयाना, दकले न्हापां चक दबुलिइ 
सकसियाग न्ह्य:न टुइका क्ध'ग चर्या ama थ्वहे जुल । थूकि प. 
मदाकाजो वज्याचायंयाग्‌ व्यक्तित्व व कृतित्वयात जक उलाक्ध गु 
मख्‌, वसपोलं अन्तरराष्ट्रिय बौद्ध जगतया ara चर्या गीत व 
नृत्ययागु प्रस्तुति सांस्कृतिक क्षेत्रय्‌ नेपा:यागु प्रतिष्ठा व गोरवयात हे} 
च्वन्ह्याकाबिल । थौं नेपाल राजकोय प्रज्ञा-प्रतिष्ठान, सांस्कृतिक 
संस्थान तथा मेमेगु गुि नं नृत्यया संघ संस्थाय नेपा:पागु प्राचीन 
मौलिकता व बिशेषता दुग शास्त्रीय नृत्य धकाः र्या नृत्य ga 
वया च्वन, उकियाग मूल श्रेय पं. आशाकाजी वज्ाचायजुयात 

प्रत्यक्ष था अप्रत्यक्ष रूपं मबिइसे मगा: । ga घाःसानि बसपोल 
qata fagar क्घनंगु उलि साहस याना बिमज्या:गु जूसा, शायद 
थों नं चर्या प्याखं आगमय्‌ जक हे रहस्यमय जुया च्वनोगु जुइफ । 
अम्वपाली नाटकया ऊवलय, थथे चर्यायाग निर्देशन व प्रदशन याये 


फुगुलिदद, यलया अध्ययन मण्डलं वसपोल पं. आशाकाजी वज्राचायं- 
जुयात ल.त्हा:ग॒ हनापी यथे ख:- 

नमोतस्स भगवतो झह्तो सम्मासम्बुद्धस्स 


श्रीमाननोय गुरुवर नृत्यनिदशक पं. आशाकाजी वज्त्राचायं 


वद्यजुयात समर्पण याना मानपत्र 


अम्वपालो प्यान gana प्रोत्साहन वीत प्राचीच 
वस्त्रयान विषय कयाः महांकाल तारा योगिनो थ्व स्वह्मसिगु नेपाल 
भाषां ऊ आहें स्वमाव हे देवी जननो सूययाग्‌ तुल्य तज थ्व स्वपू 
गीत याना ललितपुर अशोक नृत्यालये च्वना निमन्त्रणाय्‌ or:fa 
विदेशी जुजुया प्रतिनिधिपि a mag उच्च वर्गादि gagi 
सज्जनतयेत हालाक्यनोविज्या:गु नृत्य निर्देशानं २०१३ साल कातिक 
३० गतेनिसे मंसीर ५ गतेतक जगु चतुर्थ विश्व बोद्ध सम्मेलने त:घंगु 
मानव प्रतिष्ठा प्राप्त यागु यात युग कमिटि छपिन्त सन्तोषजनक छं 
उपहार वोमफया युग मानपत्र लःल्हानाचोना तथा नेपालया 
सांस्कृतिक धम विकास व सुरक्षा ज्वोगु पुन: नाटक कयना भविष्ये 
नं देशहित जनहित याना यायेफयेसा घका नित्य आदायाना 
जुल । 


सभापति सेक्रटरी 
डाइमन शम्शेर देवरत्न धाख्या 
नाटक कमिटी भ्रव्यपन मण्डल नागबाहा 
मिति- २०१३।७।२६। १ 


चचानृत्यस थुलि qaal gra gafa aada नियमित 
सूपं चचायागु कक्षा हे चालू यानाविज्या:गु जुयाच्चन अनंलि 
वसपालयाथाय्‌ वयाः चचा नृत्य स्यनाकाःपि नादंपि कलाकारत 
मघ्ये पद्मकन्या बथाम्पसया नृत्य कलाकार प्रा. बटीदेवी वज्राचाय 
(त्रिभूवन विश्वविद्यालययागु अनुसन्धानात्मक योजना अन्तर्गत चचा 
नृत्य विषयत्रः शाधकायकता)या नां बिशेष रूपं न्ह्ययने बह:ज्‌ ॥ वहे 
qarqan संगोतज्ञ प्रा. इन्दिरा पाण्ड नं वसपोलयाके चचा संगीत 
विषयक आपलं खें अध्ययन या:गु जुल । भारतया वरोडां नत्य 
विशारद पास याना वोह्य श्रीमती वीणा जोशीं नं वसपोलया थाय 
वया: पोउस्यालास्या मुद्रा, वज्त्रजोगिनो प्याखं, इन्द्रादि मुद्रा, 
स्वभाव शुद्ध मुद्रा सयेका सीका वंगुजुल । अले वसपोलया दकसिबय्‌ 
परम भक्तह्म शिष्यमचा भाजु राजेन्द्र श्रेष्ठ (निर्देशक, कलामण्डप, 
वस्त्र होटेल) जुल खनो । व्वयक भएजुयाग गुरु भक्ति व नृत्यप्रवोणता 
पाखे प्रभावित जुया:, वसपोलं शिष्यमचा राजेन्द्र श्रेष्ठयात 
विधिपूर्वक मन्त्राभिषेकतकनं वियाबिज्यात । अले वसपोलं थ्वयक 
भाजुयात वस्त्रवीर महाकाल, मञ्जुनाथ, द्विभुज वज्त्रदेवी आदि 
चचा नृत्य कुशलतापूर्वक स्यनाविज्यात । मित्र देश चीनया:हा 
प्रधानमन्त्री चाउ एन लाई नेपालय्‌ सद्भावना MNA GIAA, 
यलया स्वागत अभिनन्दन समिति वःयकःयात लसकुस मु ज्याय 
महाकाली र्या न॒त्य बघ गु जुल । अले थुगु चर्या नृत्य वसपोल पं. 
आशाकाजी वस्तराचायंजुपाखे थ: काययात हे स्यना: प्रस्तुत याना 
बिज्या:गु जुल । 


आ: वसपोल पं. आशाकाजो वज्ाचार्येजु रचना याना 
बिज्या:गु चर्याम्येया aT (Selected) a: gJ थन ब्यये । 
थुक वसपोल चर्या गीत व नृत्य विषयक राग व तालय्‌ नं अधिक 
प्रवीण घदइ्दगु खें सिद्धया: । 

विषय 


१. आयंतारा गोत, हे देवी 


राग 


श्रृङ्गार सहज 


जननो 
२. श्री वञ्त्रजोगिनो FIT मारसी 
३. सूययागु तेज बलादि 
८. महांकाल, अतिभार pafa 
५. हेवज्रसम्वरगोत, हुंकार मात का 
६. लोकेश्वर ganzala 
७. IEA, प्रथम श्रावक रुप सहज 
८. पूजा चचा, मध्य मेरु भरव 
€. स्वयम्भूगीत, मध्य वरोचन RAT 
१०. शाक्यमुनि, जगतो हिताय सहज 
११. ३० आटे फट — 
१२. शन्य स्वभाव पद्माञ्जलि . 
१३. कलश पूजा, कलशातन भेरवी 
१४. कुम्भ (यापि) पूजा, नाटक 


ह्यांगु वण 
१५. अनित्य लुमंकेगु 


ताल 


ककाल 


कंकाल 
जति 
एक 
ककाल 
माथ 
माथ 
कप 
कंकाल 
माथ 
माथ 
त्रिताल 


दुर्ज मान 


गं. आशाकाजी बउ्त्राचायं प्याखं स्यनेकने याना: निदान 
15% छह्म संगीत नाटय प्रवीणह्य निदेशक जुइ्गुया नापनापं स्वयं 
य:हे नं छह्य Fad तथया दत्ुलिइ थःगु नाटकीय ब्यक्तित्व 
(Stage personality) क्घनेकुह्ा कलाकार प्याखंम्बः नं जुया- 
जवन । थुकियागु हे प्रसङ्कय्‌ गं प्याखं (अष्टमात्रिका गण नृत्य) यागु 
छत्याचा खें नं थन न्ह्यथने । नेपाल संवत्‌ ७८४ स “'संगीताणंब 
पारग” धइगु उपाध छायूपा या:ह्या जुजु श्रीनिवास मल्लया पर्यायस 


गा:वाहा:या मधुसूदन राजोपाघ्याय, 


न्याखाचुकया 


कुलापाद 


बज्ाचायें थे जा:पि संगीत नाटब प्रवोगणपि आचायंपिनिगु कुतलय्‌ 

यलया नांदंगु गप्याखंयागु नोस्वना: मोहनीया नवरात्रि जोळि घडथं 
य्व॒ प्याखं हुदइकोगु थितिरीति दयाच्वंगु जुल । थुकी gem, 
उकुबाहा: व न:वही त्वालं पा:कया: प्याखं हद्दका वयाच्वंगुली, 
२००७ साल लिपा मात॒का प्रसाद कोइराला प्रधानमन्त्री जुयाच्यंगु 
इलय्‌ थोथो कारण याना: स्वस:दं मयाक  पुलांगु are (थःगु हृ 
मौलिकता व विशेषतां जायाच्चंगु, हिसादिकर्म afaa ama:n, 
शुद्धे संगोत नाटथकलाया प्रमुखता दुगु थुगु Ma) तःदतक बन्द 
जूवन । लिपा, यलया ललितकलाकुञ्ज व संगीत नाटय प्रेमोजन- 
पिनिगु अथक प्रयासय्‌ थ्व प्याखंयात पुनरूत्थान यायेगू ग्वसा: जुल, 
तर उथाय्‌ तःदेमछि वन्द ज्वोधु कूगु प्याखं हानं स्यनेकन याइपि धु 
धइगु समस्या न्ह्यःने च्वंवल । उथाय्‌ चर्या गोत नृत्यया प्रवीथ जुया- 
बिज्या:हा पं. आशाकाजी वज्ञाचार्य प्रमुख भूमिका कथं निर्देशक 
जुदगु अभिभारा कयाविज्यात, प्याखंम्व:तयूत हस्त मुद्रा स्यनगुली 
नायः जुया विज्यात, मूचुकय्‌ प्याखं हुइकोबलय्‌ स्वयं थःहे गुरु 
बन्घुदत्त जुयाः प्याखं हुलाविज्यात । थुगु ज्याय्‌ वसपोलया सहयोगी 
जुया चचा हालेगुली रागया नाय: जूदा न्याखाचुकया हेरामानसि 
TMAH, ता: थायेगुया नायः जदा अनयाहे आझारत्न यञ्रात्रायं, 
म्ये हालेगया नायः: जूह्या छाय्वाहाया गणश UA Tarawa, À 
हालेगुया नाय: जूल मिखावाहा:या चिरकाजी वज््राचाय, प्ताल 
पुदगृया नायः जूह्या नकबहोया सिद्धिराज वज्राचार्य, बाजे थायेगुया 
qa: Fa अनयाहे जनक राज वज्चाचार्य, पोंगा GRA नाय: 
थ्याकात्वाःया तुइसि शाक्य व मेमेपि संगीत नाटघ प्रमोजनपिन्सं नं 
अपूर्वं रूपं राष्ट्रिय संस्कृति प्रतियागु न्हगु जागरणया भाव न्वत्हंका 
योगदान या:गु जुल ॥ 


वसपोल पं. आशाकाजी वज्ताबाययात २०४४।२।२।७ 
मितिस ललितपुर नागरिक समिति भ्रमुख अतिथि हनेबहःह्ा शिक्षा 
तथा संस्कृति राज्यमन्त्री केदार बहादुर बिष्टयागु समुपस्थितिइ छगू 

जध्य समारोह याला: “द्धोगु प्राचोर्न परम्परागत शास्त्रीय सत्थथाशु 
NE Haare SG अमृल्यगु प्रेरणादायक भार्ग दश्ेन ब योगदान 
वियांवमाच्यंगुं बापतय' घडगु खे न्ह्येन्वया: छग्‌ भावपूर्ण RA 
यात्त ।-वसपोलयात थुगु अभिनन्दन पत्र ललितपुर नागरिक समिति- 
था अध्यक्ष रामामन्द जोशीजु' लःल्हाँःगु जुल । . 








Xx * 





g 


जापानया राजधानो टोविया स्थित “रेयूकाई” (महायानी 
बौद्ध नवग्रन्थया सद्धमपुण्ड रोक सूत्र मानेयाइपिनिगु BY सम्प्रदाय ) 
धइगु समस्यां प्रश्ञापारामता साहित्यक घइगु ग्रन्थ पियंगु जुयाच्वन । 
q qua दर्दानथा प्रमुख विषय जुयाच्वंगु प्रज्ञापारमिता ग्रन्य रत्न 
सम्बन्धी आपलं सथ्यपूण एतिहासिक विवरण दुथ्याकात:गु जुया- 
च्यन । थुकी नेपालय्‌ gg प्रज्ञापारमिता विषयलय्‌ नं छत्वाया Y 
यचे च्वययात:गु जुयाच्यन- 

cary प्रज्ञापारसितायागु हस्तलिखित ग्रन्यथत आपलं घेथे 
नेपालं घौगु जुयाच्वन ' नेपालय JA देतक प्रजापारमिता ग्रन्यरत्न- 
यागु प्रतिलिपि ख्वयेगु ज्या न्ह्यानाच्वंगु जुल, तिपा थुको च्वंगु 
शुद्धता छे भचा पानावंगु न॑ जुयाच्वन । नेपालय्‌ अष्टसाहसिका 
प्रज्ञापारमितायात नब सूत्रया छगू त:घंगु ग्रन्यरत्न धका: मान्यता 
वियात्तःगृ जुयाच्वन ' मात लक्षणया ल्याखं नेपालय्‌ अतिकं लोक प्रिय 
जुयाच्चगु बुद्ध, धर्म व सङ्ञयागु प्रतिनिधित्व याकाः त्रिमूतियागु 
रूपय बुद्ध. प्रज्ञापारमिता ब अवलोकितेश्वरयाल देगलय्‌ विहारय्‌ व 
छे खाय घर्मकोथाय्‌ न्यातेगु जुयाच्यन । अले नेपालय्‌ प्रज्ञापारमिसा 
धायेमात्रं हे दरशंनया सारतत्त्व धकाः थ्वौकीगु जुयाच्व, बथेकि 
अवलो कितेश्वरयाग्‌ करूणां जायाच्चंगु क्रिवाकलापयात बाहा अहो सिह 
afaq समुदायस चर्याया दसू धकाः थ्वीकोथे नतु ।` 

अले जापानय्‌ नं प्रज्ञापारमिता हृदय सूत्र, वराच्छेदिका 


Ar The Pragnaparamita Literature. 
By Edward Conze, 1978 





प्रशापारभिता, अच्टसा हस्रिका प्रशापारमितायाग दर्शन व चर्यायाग 
थोथो प्रचलन दुगु जुयाच्वन । तर, जापानय्‌ यल (ललितपुर) 
कवाबाहाः (हिरण्यवणं महाविहार) लय्‌ थे शाक्यमुनि बुद्धया 
HTS रजत सिहासनस विराजमान यावात:गु, सम्पूण सुवर्णाक्षर 
aaa: अष्टसाहस्रिका प्रज्ञापारमितायात परमाथ ज्ञानया प्रतीक 
कथं मर्तेरूप विया: ओपचारिक विधि अनुसार पूजा याना: सस्वर 
पाठ यायेगु वा याकेगु जीवित परम्परा ब मान्यताया चलन धा:सा 
qaq amaa । अके संयोगया खं खः, नपा:याग महायानी बोद्ध 
परम्परा कथंयागु थथे धायेवलय्‌ वप्त्रयानी परम्पराकथंयाग नं 
आधिकारिक रूपं आपल ज्ञान गुण दुपि, पूजा विधि, चर्या गोत न॒त्य 
स्यूपि, थाप, कनेर्फाप, क्थनेफुप विद्वान्‌ आचार्यपि मघ्ये ga 
विशिष्ट गुण दुम्ह, सरल प्रकृतिया स्वभाव व उदार नोति दुम्ह 
विद्वान आचायें वसपोल पं. आझाकाजी वच्त्राथाय खः घइग स्तं 
जापान देशय्‌ थ्यंक न॑ '्यनावसेलि, तथा नेपालय्‌ यलया क्बा:वा:हा 
द्विण्पवर्ण महाविहा रस प्रज्ञापारमितायाग्‌ विधिपूर्वक पूजा व सस्वर 
पाठ जुयाच्चंगु त:कोमखछि थःगु हे मिखां खसे लि जापानया नागोया 
घान्तया ''तोकुरिन जो” (गुणवन्त महाविहार) `या संघनायक 
नांदंदा ताकाशोका हितेनोडु नेपा: बिज्यापति क्वा:बाहा: हिरण्यवर्ण 
महाविहार सक्या हे दुज: जुया बिज्या:हा वसपोल पं. आइझाकाजी 
बज्त्राचार्येजु नाप आपलं सत्सङ्ग यानाबिज्याःगु जुयाच्वन । अले 
¿aña जापानी मिक्षु ताकाओकां थःगु Faq थःग॒॒ महाविहारय्‌ नं 
अष्टसाहस्रिका प्रज्ञापारमिता ग्रन्थरत्न विधिपूर्वक पूजा थाका: 
सस्थर पाठ याकेगु ग्वसा:कथं थःगु मह्‌।निहारया लोकेश्वर सङ्घया 
पाखे पं. आ्ाशाकाजी वज़्ताचायंयात श्रीमती सहित जापानय्‌ 
बिज्याकेत न्वनापो बियाबिज्यात | 





प. आशाकाजी वजाचाय थ: तिरि वेतिमायायात नापं 
ब्यगा: नेपाल जापानय्‌ थ्यंकःबिज्पात । वसपोलं थःगु साथय्‌ अष्टन 


(१९) 


साहस्रिका प्रजापारमिता ग्रन्यरत्न नं यंकाविज्या:ग, तर विभवन 

अन्त राष्ट्रिय एयरपोट भन्सार अडां २०० E मयाक पुलांग मफ प्नि 
यंके दैेमखु घका रोके यासेलि, वसवोल पं. आशाकाजी वज्याचार्यज 
भन्सारयापि भधिकारीवगतयूत 'प्रजापारमिता' जापानय ज्यना 
वनेमा:गु खें फुक कनाबिज्यात, अले वसपोल व ग्रन्यरत्न लितनतु 
हयेमा:गु म्वे यानावोवं, वसपोलं प्रज्ञापारमिता ग्रन्धरत्न नं जाषानय्‌ 
थ्यके खन । वसपो्पि ज्ापानय्‌ थ्यंकः विज्या.ग॒ ई खः नेपाल 
FIT ११०५ कछलागा । अले बसपोल पं. आशाकाजो वज्त्राचायंजु 
पल हिरण्यवण महाविहारयाग परम्परा, मान्यता व ग्रितिरीति 
विधिकथ फुक ओपचारिकता पूण याना: जापानया 'तोकुरिन जी 
महाविहारय्‌ व मेग निगू महाविहारय्‌ याना: जम्मा स्वंगू महा- 
Rara नेपालं यंका fiar अप्टसाहस्रिका प्रज्ञापारमिता 
ग्रन्थरत्न gare far saat याना: सस्वर पाठ यानाचिज्यात, 
उकियागु सार संक्षेपकथं शून्यता दर्शनयागु खें व्यास्या याना: कना- 


बिज्यात ॥ 


थकि जापानी भिक्षूपिन्त व बौद्ध उपासक उपासिकापिन्त 
झांपलं प्रभाव लाकल । प्रज्ञापारमिता पाठ याःगया परम्परा व 
मान्यतां नेपा:या हिरण्यवर्णे मह्राणिहार ब जापानया तोकुरिन जी 
महाविहारया दथ्वी ततानधहे या स्वाप (Sisterly Relations) 
कायम यानाबिल, प्रज्ञापारमितास निहित शून्यताया बौद्ध दशनया 
सैद्धान्तिक पक्ष व तत्सम्दन्धो व्यावहारिक चर्या पक्ष ब्वत्हंकाविल । 
झले हानं वसपोलं अनया महाविहारया श्रद्धेय भिक्षुपिनिगु अनुरोध 
कथं नेपाःयागु वख्रयानी परम्पराया पूजाविधि चर्या गोत नृत्य 
प्रदान याना: क्धनाबिज्यात, धर्म प्रवचन यानाः दाशंनिक चर्चा 
परिचर्चा यानाबिज्यात, सद्धर्म यात्रायागु माघ्यमं नेपा: व जापान- 
यागु धामिक ब सांस्कृतिक सम्बन्धयात क्वातुकाबिज्यात । थःगु 
विदधता व व्यक्तित्वयागु छगू तःघंगु प्रभाव लाका: बसपोर्लाप 


(1) 


जाफानय निखा ज्यना: स्वदेश ल्याहाँकिज्यात । अले थ:ग॒ छे 
लिथ्यंसेलि, बसपोल थायथासय्‌ जग्‌ घमंसभाय्‌ जापान देशय्‌ जूगु 
थ:ग अनुभवया ले कनाबिज्यात | 


अन्त्यस प॑ आशाकाजी बज्राचार्य यल (ललितपुर) या 
छग: रत्न स्वः, थथे धायेबलय्‌ वसपोल नेपाल राष्ट्रया हे छग: रत्न 
खः, ब्ले व्पोलं बोद्ध धमं दशन व संस्कृतिया gaq niai 
च्वछायेबह-ग॒गौोरवमय ज्याखें सम्पन्न यानाच्वनाबिज्यात, थ्व 
gs वाःचायेकाः बोधि परिषद्या सभां .वसपोलयात 
अवदान रत्न' (Jewel of Illustrious deeds) उपाधि 


लःल्हा:गु जुल 1 शुभमस्तु । 

आशाकाजो वजाचायंज्या पाख 


पिदनेधु कूगु सफूया UA: 
A 


वुद्ध-वप जन्म वाखं 

सूर्यादय राजाया बाखं 

स्तोत्र दपण 

नेपाल वष किया 

बु गय: नेपालय्‌ हू:गु बंशावलो 
गणवतीया बास्तं 

नेपाल भाषा देव स्तोत्र 

अन्त्य शान्ति न्या पुस्तकम्‌ 
सर्वानन्द नप जातक 

शुरदत्तया वाख 

नेपाल तोय त्रत 

महायान बुद्ध धर्म दर्शन 
आयेतारा स्तुति परित्राण पाठ 
ढादश तोथे व्रत 

मल्लकालीन गप्याखें 

वो धिसत्त्वावदान माला भाग १, २, ३ 


MA अद्वयवख कृत गुर्मण्डलाचन 
` सुवर्ण प्रभास सूत्रम्‌ (नेपाल माषां होकुगु ) 


तारा पाराजिका 
महायान बुद्ध धमेचय्ये 

Pandit Vaidya Ashakaji Vajracharya 
(A learned Buddhist scholar of Lalitpur.) 


Ashakajı Vajracharya was born in 1909 A.D. at Athanani, Nakabahil in 
Lalitpur. He received his preliminary education from his father Jyoli Raj 
Vajracharya. who, unfortunately died very soon. His grandfather, Narendra 
Raj Vajracharya, then brought him up and aught him Ayurvedic medicine. 
So, by profession he is a Vaidyaray (practitioner of Ayurvedic medicine) who 
is very well-known in Lalitpur. ` 

But above all else he is an oulstanding Buddhist scholar and a well- 
reputed philosopher ol the Vajrayana school of Mahayana Buddhism, who is 
ever eHortful in promoting and fostering Buddhist doctrine and culture. At 
present, he is the most respecied teacher at Nepal Bauddha Sanskrit Adhyan 
Kendra (Buddhist Sanskrit Study Centre) at Akshyaswore Mahabihar. He also 
takes privale classes on Buddhist rituals, philosophy and culture. 

He is also a poet. His religious poems, which are very clear in concept 
and sımple in expression, are very popular among Buddhist devotees. He is 
the author of numerous books, the most renowned of which is a 3-volume 
Bodhisattwaavadan Mala in Nepal Bhasa, his mother-tongue. 

Well-versed in charya song and classical dance, he is one of the 
celebrated directors of Gin Pyakhan (Asta Matrika) dance of Lalitpur founded 
300 years ago by the ?.!.:lla king, Srinivas, in which he has appeared in the 
role of Vandhudar , Acharya in the epilogue. 

In 1985, hu was invited by the Buddhist monk, Reverend Takaoka 
Hitenobu, of Tok..::. Ji Buddhist Monastery of Nagoya, Japan. During his 
stay in Japan, ¡ - :-- ted the Astasanasr:ixa Prajnaparmita (a sacred book of 
lranscendenial knowledge) and delivered talks on Nepalese Buddhist rituals 
and culture. 

. Lastly, he possess a unique knowledge of Buddhist Tantras. He is a 
recognized authority on Vajrayana Buddhism being practiced in Nepal. 

Recently The Bodhi Parishad of Lalitpur conferred on him the title of 
"Avadan Ratna” in recognition of hs glorious achievements. 


